 **ΕΛΛΗΝΙΚΗ ΔΗΜΟΚΡΑΤΙΑ**

 **ΝΟΜΟΣ ΔΩΔΕΚΑΝΗΣΟΥ**

#  ΔΗΜΟΣ ΚΩ

**Απόσπασμα από το 2ο πρακτικό της από 11-02-2014 συνεδρίασης**

**της Οικονομικής Επιτροπής του Δήμου Κω.**

## **ΠΕΡΙΛΗΨΗ**

**«Κατακύρωση ανοικτού διαγωνισμού για ανάθεση του έργου: Ολοκληρωμένη αστική ανάπλαση Δήμου Κω-Β΄ Φάση-Ανάπλαση ευρύτερης περιοχής κεντρικής πλατείας Ζιάς»**

 Σήμερα στις 11 Φεβρουαρίου 2014, ημέρα Τρίτη & ώρα 13:00, η Οικονομική Επιτροπή του Δήμου Κω, συνήλθε σε δημόσια συνεδρίαση στο Δημοτικό Κατάστημα, ύστερα από την υπ’ αριθμ. πρωτ. 4265/07-02-2014 πρόσκληση, που εκδόθηκε από τον Πρόεδρο, και γνωστοποιήθηκε στα μέλη της αυθημερόν σύμφωνα με τις διατάξεις των άρθρων 72, 74 και 75 του Ν. 3852/2010 (ΦΕΚ 87 / Α΄ /07-06-2010) – «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» .

 Πριν από την έναρξη της συνεδρίασης αυτής, ο Πρόεδρος διαπίστωσε ότι στο σύνολο των μελών ήσαν :

|  |  |
| --- | --- |
| ΠΑΡΟΝΤΕΣ1. Γιωργαράς Αντώνιος
2. Ρούφα Ιωάννα[[1]](#footnote-1)
3. Μαρκόγλου Σταμάτιος
4. Μήτρου Εμμανουήλ[[2]](#footnote-2)
5. Πης Σταμάτιος[[3]](#footnote-3)
6. Μουζουράκης Θεόφιλος
7. Παπαχρήστου –Ψύρη Ευτέρπη
 |  ΑΠΟΝΤΕΣ 1. Κιλιμάτος Νικόλαος
2. Ζερβός Νικόλαος
3. Μπαραχάνος Αθανάσιος
4. Σιφάκης Ηλίας

 *οι οποίοι κλήθηκαν και αιτιολογημένα δεν προσήλθαν* |

 Στην συνεδρίαση παρευρέθηκε υπάλληλος του Δήμου Κω, για την ορθή τήρηση των πρακτικών, όπως προβλέπεται από τις διατάξεις του άρθρου 75 του Ν.3852/2010.

 Ο Πρόεδρος, ύστερα από την διαπίστωση απαρτίας, κήρυξε την έναρξη της συνεδρίασης και εισηγήθηκε ως κατωτέρω τα θέματα της ημερήσιας διάταξης.

### ΘΕΜΑ 8ο

### ΑΡ. ΑΠΟΦ. : 26

 Ο Πρόεδρος εισηγούμενος το 8ο θέμα της ημερήσιας διάταξη εξέθεσε ότι:

* την 07/01/2014 διενεργήθηκε ο ανοικτός διαγωνισμός για ανάθεση του έργου «**Ολοκληρωμένη αστική ανάπλαση Δήμου Κω - Β΄ Φάση - Ανάπλαση ευρύτερης περιοχής κεντρικής πλατείας Ζιάς»** στον οποίο συμμετείχαν πέντε (5) ενδιαφερόμενες εταιρείες, ήτοι: 1) Ι. ΝΙΣΤΑΖΑΚΗΣ-Γ. ΚΡΟΥΣΚΟΣ & ΣΙΑ Ο.Ε., η οποία προσέφερε έκπτωση 32,99 %, 2) Κ. ΒΡΟΥΧΟΣ – Ι. ΓΛΥΝΟΣ – Μ. ΜΠΡΑΤΙΤΣΗΣ Ο.Ε., η οποία προσέφερε έκπτωση 32,00 %, 3) ΛΕΡΙΑΣ ΓΡΗΓΟΡΗΣ & ΣΙΑ Ε.Ε., η οποία αποκλείσθηκε λόγω ελλιπών δικαιολογητικών, 4) ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε., η οποία προσέφερε έκπτωση 40,73%, 5) ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε., η οποία προσέφερε έκπτωση 42,92% και η οποία ανακηρύχτηκε προσωρινός μειοδότης.
* Κατά του πρακτικού διενέργειας του διαγωνισμού κατατέθηκε ένσταση από την εταιρεία «Ι. ΝΙΣΤΑΖΑΚΗΣ-Γ. ΚΡΟΥΣΚΟΣ & ΣΙΑ Ο.Ε.» κατά της συμμετοχής στο διαγωνισμό των εταιρειών «ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε.» και «ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε.», για τους λόγους που σε αυτήν αναφέρει και ζητά να ακυρωθεί, ανακληθεί, εξαφανιστεί ή τροποποιηθεί το πρακτικό, κατά το μέρος που τη βλάπτει, να απορριφθούν οι προσφορές των δύο προαναφερμένων εταιρειών και να ανατεθεί το έργο σε αυτήν, η οποία τυγχάνει πρώτη σε σειρά μειοδοσίας, από τις νόμιμα συμμετέχουσες διαγωνιζόμενες εταιρείες και κοινοπραξίες.
* Με την αριθμ. 2084/22-01-2014 γνωμοδότησή της, η νομική σύμβουλος του Δήμου, λαμβάνοντας υπόψη την διακήρυξη του έργου και τα λοιπά στοιχεία του σχετικού φακέλου, εισηγείται: α) την απόρριψη της ένστασης της εταιρείας «Ι. ΝΙΣΤΑΖΑΚΗΣ-Γ. ΚΡΟΥΣΚΟΣ & ΣΙΑ Ο.Ε.» για το μέρος που αφορά την εταιρεία ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε. και β) την αποδοχή της ένστασης για το μέρος που αφορά την εταιρεία «ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε.».
* Με την Α.Π. 2096/22-01-2014 εισήγησή της, προς την Ο.Ε., η Επιτροπή Διαγωνισμού προτείνει την αποδοχή (εν μέρει) της ένστασης της εταιρείας «Ι. ΝΙΣΤΑΖΑΚΗΣ-Γ. ΚΡΟΥΣΚΟΣ & ΣΙΑ Ο.Ε.» και τον αποκλεισμό μόνο της εταιρείας «ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε.» από τον διαγωνισμό.
* Με την αριθμ. 25/11-02-2014 απόφαση της Ο.Ε. έγινε αποδεκτή η εισήγηση της Ε.Δ. και αποκλείστηκε από τον διαγωνισμό η εταιρεία «ΤΣΑΤΤΑΛΙΟΣ ΜΙΧ.-ΚΟΣΜΟΣ ΘΕΟΔ. Ο.Ε.», η οποία ήταν προσωρινή μειοδότρια εταιρεία.
* Με την αριθμ. 2104/22-01-2014 εισήγησή της, η Επιτροπή Διαγωνισμού για ανάθεση του έργου «**Ολοκληρωμένη αστική ανάπλαση Δήμου Κω - Β΄ Φάση - Ανάπλαση ευρύτερης περιοχής κεντρικής πλατείας Ζιάς»,** λαμβάνοντας υπόψη την αριθμ. 2096/22-01-2014 εισήγησή της, προτείνει στην Οικονομική Επιτροπή ως ανάδοχο του έργου την εταιρεία «ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε.», με μέση προσφερόμενη έκπτωση 40,73% και συνολική δαπάνη το ποσό των 296.363,46 € (συμπεριλαμβανομένου του ΦΠΑ).

 Κατόπιν των ανωτέρω ο Πρόεδρος πρότεινε την κατακύρωση του διαγωνισμού, σύμφωνα και με την εισήγηση της Ε.Δ., στην εταιρεία «ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε.».

 Στη συνέχεια ζήτησε από τα μέλη να αποφασίσουν σχετικά.

 Ακολούθησε διαλογική συζήτηση κατά της διάρκεια της οποίας διατυπώθηκαν διάφορες απόψεις επί του θέματος.

Υπέρ της πρότασης ψήφισαν ο Πρόεδρος κ. Γιωργαράς Αντώνιος και έξι (6) μέλη: 1) Ρούφα Ιωάννα, 2) Μαρκόγλου Σταμάτιος, 3) Μήτρου Εμμανουήλ, 4) Σταμάτης Πής, 5) Μουζουράκης Θεόφιλος, 6) Παπαχρήστου-Ψύρη Ευτέρπη.

Η Οικονομική Επιτροπή μετά από διαλογική συζήτηση, ανταλλαγή θέσεων και απόψεων, αφού έλαβε υπόψη της :

* Την εισήγηση του Προέδρου
* Τις διατάξεις των άρθρων 72 και 75 του Ν. 3852/2010
* Τις διατάξεις του Ν. 3669/2008
* Την αριθμ. 325/2013 απόφαση Οικονομικής Επιτροπής περί έγκρισης τευχών δημοπράτησης όρων δημοπρασίας για ανάθεση του έργου
* Το Α.Π. 245/07-01-2014 πρακτικό διενέργειας
* Την ένσταση της εταιρείας «Ι. ΝΙΣΤΑΖΑΚΗΣ-Γ. ΚΡΟΥΣΚΟΣ & ΣΙΑ Ο.Ε.»
* Την Α.Π. 2096/22-01-2014 εισήγηση της Επιτροπής διαγωνισμού
* Την αριθμ. 25/11-02-2014 απόφαση Ο.Ε.
* Την Α.Π. 2104/22-01-2014 εισήγηση της Επιτροπής διαγωνισμού
* Την συζήτηση που προηγήθηκε και τις απόψεις που διατυπώθηκαν

**ΑΠΟΦΑΣΙΖΕΙ ΟΜΟΦΩΝΑ**

Α. Κατακυρώνει τον διενεργηθέντα ανοικτό διαγωνισμό για ανάθεση του έργου **«Ολοκληρωμένη αστική ανάπλαση Δήμου Κω - Β΄ Φάση - Ανάπλαση ευρύτερης περιοχής κεντρικής πλατείας Ζιάς»** στην εταιρεία **«**ΣΤΑΜΑΤΗΣ ΛΙΝΑΡΔΟΣ & ΣΙΑ Ε.Ε.**»**, με μέση προσφερόμενη έκπτωση 40,73 % και προσφερόμενη δαπάνη, με ΦΠΑ, το ποσό των 296.363,46 €, σύμφωνα με την πρόταση της Ε.Δ..

Β. Διαθέτει πίστωση ποσού 296.363,46 €, η οποία θα βαρύνει τον Κ.Α. 30.7322.09 του προϋπολογισμού του Δήμου οικ. έτους 2014.

………….……………………………………………………………………………………………

Αφού συντάχθηκε και αναγνώσθηκε το πρακτικό αυτό, υπογράφεται ως κατωτέρω.

|  |  |
| --- | --- |
| Ο ΠΡΟΕΔΡΟΣΓιωργαράς Αντώνιος  | ΤΑ ΜΕΛΗ: 1. Ρούφα Ιωάννα
2. Μαρκόγλου Σταμάτιος
3. Μήτρου Εμμανουήλ
4. Πης Σταμάτιος
5. Μουζουράκης Θεόφιλος
6. Παπαχρήστου-Ψύρη Ευτέρπη
 |

1. To μέλος Ρούφα Ιωάννα προσήλθε κατά την έναρξη της συζήτησης του 3ου θέματος της ημερήσιας διάταξης [↑](#footnote-ref-1)
2. Το 2ο αναπλ. μέλος, Μήτρου Εμμανουήλ, κλήθηκε και προσήλθε προς αναπλήρωση του απόντος τακτικού μέλους Κιλιμάτου Νικολάου, σύμφωνα με το άρθρο 75 παρ. 2 του Ν. 3852/2010. Το πρώτο αναπληρωματικό μέλος Διακογιώργης Ελευθέριος, μετά από τηλεφωνική επικοινωνία, αδυνατούσε να προσέλθει στη συνεδρίαση. [↑](#footnote-ref-2)
3. Το 3ο αναπλ. μέλος, Πης Σταμάτιος, κλήθηκε και προσήλθε προς αναπλήρωση του απόντος τακτικού μέλους Ζερβού Νικολάου, σύμφωνα με το άρθρο 75 παρ. 2 του Ν. 3852/2010. [↑](#footnote-ref-3)